CELEX: 52018PC0679
Language: el
Date: 2018-10-08
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την κατανομή των αλιευτικών δυνατοτήτων βάσει της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και του Βασιλείου του Μαρόκου και του πρωτοκόλλου εφαρμογής της

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 8.10.2018
            COM(2018) 679 final
            2018/0350(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            για την κατανομή των αλιευτικών δυνατοτήτων βάσει της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και του Βασιλείου του Μαρόκου και του πρωτοκόλλου εφαρμογής της
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               Στις 28 Φεβρουαρίου 2007
                  1
                άρχισε να ισχύει συμφωνία αλιευτικής σύμπραξης μεταξύ της Ευρωπαϊκής Κοινότητας και του Βασιλείου του Μαρόκου. Το τελευταίο πρωτόκολλο εφαρμογής της εν λόγω συμφωνίας
                  2
               , το οποίο άρχισε να ισχύει στις 15 Ιουλίου 2014, έληξε στις 14 Ιουλίου 2018. Γενικότερα, η παρούσα συμφωνία σύμπραξης εντάσσεται στο πλαίσιο των σχέσεων της Ένωσης με το Μαρόκο, όπως περιγράφονται στην ευρωμεσογειακή συμφωνία σύνδεσης, της 26ης Φεβρουαρίου1996, μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου
                  3
               , η οποία άρχισε να ισχύει το 2000. Η συμφωνία έχει ως στόχο να εξασφαλίσει τη χρηστή διαχείριση και τη βιωσιμότητα των αλιευτικών πόρων από οικολογικής, οικονομικής και κοινωνικής απόψεως.
            
            
               Με βάση τις διαπραγματευτικές οδηγίες που εξέδωσε το Συμβούλιο
                  4
               , η Επιτροπή διεξήγαγε διαπραγματεύσεις με την κυβέρνηση του Μαρόκου με σκοπό την τροποποίηση της συμφωνίας αλιευτικής σύμπραξης μεταξύ της Ευρωπαϊκής Κοινότητας και του Βασιλείου του Μαρόκου και τη σύναψη νέου πρωτοκόλλου εφαρμογής της. 
            
            
               Οι εν λόγω διαπραγματεύσεις  και τα κείμενα που προέκυψαν από αυτές λαμβάνουν πλήρως υπόψη την απόφαση του Δικαστηρίου της Ευρωπαϊκής Ένωσης της 27ης Φεβρουαρίου 2018, στην υπόθεση C-266/16
                  5
                που έκρινε ότι η αλιευτική συμφωνία και το πρωτόκολλό της δεν εφαρμόζονται στα χωρικά ύδατα της Δυτικής Σαχάρας. Ωστόσο, λαμβάνοντας υπόψη τα εκτιθέμενα στην απόφαση του Δικαστηρίου, και σύμφωνα με την επιθυμία των δύο μερών, οι διαπραγματεύσεις μπόρεσαν να περιλάβουν στην αλιευτική  σύμπραξη το εν λόγω έδαφος και τα χωρικά του ύδατα, και τούτο για πολλούς λόγους: καταρχάς, από οικονομικής απόψεως, είναι σημαντικό να ασκεί ο στόλος της Ένωσης τις αλιευτικές του δραστηριότητες, μεταξύ άλλων στα εν λόγω ύδατα, σε νομικά ασφαλές πλαίσιο με σαφώς ορισμένο γεωγραφικό πεδίο εφαρμογής. Προβλέπεται επίσης ότι το εν λόγω έδαφος και ο πληθυσμός του θα ωφεληθούν από τις οικονομικές και κοινωνικές επιπτώσεις της συμφωνίας, κατά τρόπο αναλογικό προς τις αλιευτικές δραστηριότητες, ιδίως μέσω των εκφορτώσεων αλιευμάτων που πραγματοποιούνται από τον στόλο της ΕΕ, της απασχόλησης ναυτικών, των επενδύσεων και άλλων δράσεων στήριξης του τομέα οι οποίες καθίστανται δυνατές χάρη στη χρηματοδοτική συνεισφορά που προβλέπει το πρωτόκολλο της αλιευτικής συμφωνίας. Σημειωτέον εξάλλου ότι το Βασίλειο του Μαρόκου, το οποίο διοικεί το εν λόγω έδαφος (ή τουλάχιστον το μεγαλύτερο μέρος του) είναι η μόνη οντότητα με την οποία μπορεί να συναφθεί μια τέτοια συμφωνία, λαμβανομένου υπόψη του γεγονότος ότι καμία άλλη οντότητα δεν θα μπορούσε να εξασφαλίσει τη βιώσιμη εκμετάλλευση των εν λόγω πόρων ούτε τη διαχείριση και την παρακολούθηση των πόρων της τομεακής στήριξης που παρέχεται στο έδαφος της Δυτικής Σαχάρας και τον πληθυσμό της.
            
            
               Εξάλλου, η πρόταση για νέα συμφωνία και νέο πρωτόκολλο συμμορφώνεται πλήρως με το διεθνές δίκαιο και το δίκαιο της Ένωσης. Η ΕΕ έχει επανειλημμένως επιβεβαιώνει την προσήλωσή της στη διευθέτηση της διαφοράς στη Δυτική Σαχάρα και υποστηρίζει τις προσπάθειες που καταβάλλουν ο Γενικός Γραμματέας των Ηνωμένων Εθνών και ο προσωπικός απεσταλμένος του προκειμένου να βοηθήσουν τα μέρη να εξεύρουν δίκαιη, βιώσιμη και αμοιβαία αποδεκτή λύση. Εν προκειμένω, η ανταλλαγή επιστολών που συνοδεύει την παρούσα πρόταση υπενθυμίζει τη θέση της Ένωσης έναντι της Δυτικής Σαχάρας.  
            
            
               Τα κείμενα που συμφωνήθηκαν από τους διαπραγματευτές, έπειτα από πολλές συνόδους διαπραγματεύσεων, περιλαμβάνουν την καθαυτό συμφωνία για τη θέσπιση εταιρικής σχέσης στον τομέα της βιώσιμης αλιείας μεταξύ της Ευρωπαϊκής Ένωσης και του Βασιλείου του Μαρόκου («η αλιευτική συμφωνία»), η οποία αντικαθιστά τη συμφωνία του 2007, ένα νέο πρωτόκολλο εφαρμογής, ένα παράρτημα και προσαρτήματα, καθώς και ανταλλαγή επιστολών. Τα εν λόγω κείμενα μονογραφήθηκαν στις 24 Ιουλίου 2018. 
            
            
               Το πρωτόκολλο καλύπτει περίοδο τεσσάρων ετών από την ημερομηνία εφαρμογής του, όπως ορίζεται στο άρθρο 16 αυτού. Με τη νέα συμφωνία αλιευτικής σύμπραξης καταργείται η συμφωνία αλιευτικής σύμπραξης μεταξύ της Ευρωπαϊκής Κοινότητας και του Βασιλείου του Μαρόκου, η άρχισε να ισχύει στις 28 Φεβρουαρίου 2007. Η συμφωνία προβλέπει τη δυνατότητα προσωρινής εφαρμογής πριν από τη σύναψή της· ωστόσο, δεν θεωρείται αναγκαίο να προταθεί μια τέτοια προσωρινή εφαρμογή. Στόχος της νέας συμφωνίας είναι να αντικατοπτρίζει τις αρχές της μεταρρύθμισης του 2009: ήτοι, τις αρχές της χρηστής διακυβέρνησης στον τομέα της αλιείας και της βιωσιμότητας, του σεβασμού των ανθρώπινων δικαιωμάτων, της διαφάνειας και της μη διάκρισης. Η τροποποίηση της συμφωνίας είναι επίσης αναγκαία προκειμένου να συμμορφωθεί με την απόφαση του Δικαστηρίου της 27ης Φεβρουαρίου 2018 και να παρασχεθεί η νομική βάση για την εφαρμογή της συμφωνίας στα χωρικά ύδατα της Δυτικής Σαχάρας. 
            
            
               Σύμφωνα με τις διαπραγματευτικές οδηγίες, η αλιευτική συμφωνία παρέχει εγγυήσεις που αφορούν τη δίκαιη γεωγραφική κατανομή των κοινωνικοοικονομικών οφελών, κατά τρόπο αναλογικό προς τις αλιευτικές δραστηριότητες, τα οποία προκύπτουν από τη χρήση της συνολικής χρηματοδοτικής συνεισφοράς της συμφωνίας (ήτοι τη χρηματική αποζημίωση για την πρόσβαση, την αποζημίωση που αφορά την τομεακή στήριξη και τα τέλη που καταβάλλουν οι εφοπλιστές). Οι εγγυήσεις αυτές περιλαμβάνουν ιδίως την παρακολούθηση της κατανομής των εν λόγω κονδυλίων και της χρήσης τους, την οποία αναλαμβάνει κυρίως η μεικτή επιτροπή που συστήνεται με τη συμφωνία, και στην οποία εκπροσωπούνται αμφότερα τα μέρη. Επιπλέον, υπάρχουν διατάξεις που προβλέπουν την υποβολή τακτικών εκθέσεων από το Μαρόκο σχετικά με τις δράσεις που υλοποιούνται στο πλαίσιο της συμφωνίας αυτής.
            
            
               
                  Τέλος, η πρόταση συνοδεύεται από έγγραφο εργασίας των υπηρεσιών (ΕΕΥ) της Επιτροπής με τίτλο «Έκθεση σχετικά με την αξιολόγηση των οφελών που θα έχει για τον πληθυσμό της Δυτικής Σαχάρας η συμφωνία σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και του Βασιλείου του Μαρόκου και το πρωτόκολλο εφαρμογής της, και σχετικά με τη διαβούλευση με τον πληθυσμό αυτό». Η έκθεση αυτή περιλαμβάνει εκτίμηση των δυνητικών συνεπειών της συμφωνίας και του πρωτοκόλλου της για τη βιώσιμη ανάπτυξη, ιδίως όσον αφορά τις επιπτώσεις για τον πληθυσμό και την εκμετάλλευση των φυσικών πόρων των σχετικών εδαφών, καθώς και σύνοψη της διαδικασίας διαβούλευσης με τους πληθυσμούς αυτούς, σύμφωνα με τις διαπραγματευτικές οδηγίες οι οποίες κατέστησαν τη συμμετοχή των εν λόγω πληθυσμών καθοριστικό στοιχείο της διαδικασίας για την ανανέωση της αλιευτικής συμφωνίας. Το πρωτόκολλο προβλέπει αλιευτικές δυνατότητες για 128 σκάφη σε 6 κατηγορίες
               
               
                  –
                        2 κατηγορίες μη βιομηχανικής αλιείας στο Βορρά: πελαγικής αλιείας με γρίπο (κατηγορία 1, 22 σκάφη) και με παραγάδια βυθού (κατηγορία 2, 35 σκάφη) 
               
               
                  –
                        μη βιομηχανικής αλιείας στο Νότο, με πετονιά και καλάμι (κατηγορία 3, 10 σκάφη)
               
               
                  –
                        βενθοπελαγικής αλιείας με τράτες βυθού και με παραγάδια βυθού· (κατηγορία 4, 16 σκάφη)
               
               
                  –
                        μη βιομηχανικής θυνναλιείας με καλάμι (κατηγορία 5, 27 σκάφη)
               
               
                  –
                        βιομηχανικής πελαγικής αλιείας με πελαγική ή ημιπελαγική τράτα και γρι-γρι (κατηγορία 6, 18 σκάφη). Στην κατηγορία αυτή, τα επιτρεπόμενα αλιεύματα των ενωσιακών σκαφών περιορίζονται σε διαφορετικές ποσότητες, ανάλογα με το έτος εφαρμογής του πρωτοκόλλου. 
               
            
            
               Αυτές οι αλιευτικές δυνατότητες είναι σκόπιμο να κατανεμηθούν μεταξύ των κρατών μελών.
            
            
         
         
            
               . •Συνέπεια με τις ισχύουσες διατάξεις στον τομέα πολιτικής
            
            
               
                  Κύριος στόχος της αλιευτικής συμφωνίας και του νέου πρωτοκόλλου αυτής είναι η διασφάλιση βιώσιμης αλιείας μέσω της σύναψης σύμπραξης και η παροχή αλιευτικών δυνατοτήτων στα σκάφη της Ένωσης στην αλιευτική ζώνη που ορίζεται στην αλιευτική συμφωνία. Οι δυνατότητες που προσφέρονται βασίζονται στις βέλτιστες διαθέσιμες επιστημονικές γνωμοδοτήσεις και· όσον αφορά τους τύπους αλιείας που αφορούν άκρως μεταναστευτικά είδη, τηρούνται οι συστάσεις της Διεθνούς Επιτροπής για τη Διατήρηση των Θυννοειδών του Ατλαντικού (ICCAT). Το νέο πρωτόκολλο λαμβάνει υπόψη τα αποτελέσματα αξιολόγησης του προηγούμενου πρωτοκόλλου (2014-2018) και της αξιολόγησης προοπτικών σχετικά με το ενδεχόμενο σύναψης νέου πρωτοκόλλου. Και οι δύο αξιολογήσεις πραγματοποιήθηκαν από εξωτερικούς εμπειρογνώμονες. Το πρωτόκολλο θα επιτρέψει επίσης στην Ευρωπαϊκή Ένωση και στο Βασίλειο του Μαρόκου να ενισχύσουν την εταιρική τους σχέση με σκοπό την προώθηση της υπεύθυνης εκμετάλλευσης των αλιευτικών πόρων στην οικεία αλιευτική ζώνη και να στηρίξει τις προσπάθειες του Βασιλείου του Μαρόκου για την ανάπτυξη της γαλάζιας οικονομίας. Τα στοιχεία αυτά είναι σύμφωνα με τους στόχους και τις υποχρεώσεις της κοινής αλιευτικής πολιτικής
                     6
                  . 
               
            
            
               •Συνέπεια με άλλες πολιτικές της Ένωσης
            
            
               
                  Η διαπραγμάτευση της αλιευτικής συμφωνίας εντάσσεται στο πλαίσιο της εξωτερικής δράσης της Ένωσης και λαμβάνει ιδίως υπόψη τους στόχους της Ένωσης σχετικά με τον σεβασμό των δημοκρατικών αρχών και των ανθρώπινων δικαιωμάτων. Η παρούσα πρόταση συνάδει με τη θέση της Ένωσης για την υποστήριξη των προσπαθειών που καταβάλλουν ο Γενικός Γραμματέας των Ηνωμένων Εθνών και ο προσωπικός απεσταλμένος του προκειμένου να βοηθήσουν τα μέρη να εξεύρουν δίκαιη, βιώσιμη και αμοιβαίως αποδεκτή λύση, η οποία θα επιτρέπει την αυτοδιάθεση του λαού της Δυτικής Σαχάρας στο πλαίσιο ρυθμίσεων που συμβαδίζουν με τις αρχές και τους στόχους του Χάρτη των Ηνωμένων Εθνών, όπως ορίζονται στις αποφάσεις του Συμβουλίου Ασφαλείας των Ηνωμένων Εθνών, και συγκεκριμένα τις αποφάσεις 2152 (2014), 2218 (2015), 2385 (2016), 2351 (2017) και 2414 (2018). Η σύναψη της αλιευτικής συμφωνίας δεν προδικάζει την έκβαση της πολιτικής διαδικασίας για το οριστικό καθεστώς της Δυτικής Σαχάρας.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               
                  Η νομική βάση που έχει επιλεγεί είναι η Συνθήκη για τη λειτουργία της Ευρωπαϊκής Ένωσης, της οποίας το άρθρο 43 παράγραφος 3 ορίζει ότι το Συμβούλιο θεσπίζει, κατόπιν πρότασης της Επιτροπής, την κατανομή των αλιευτικών δυνατοτήτων. 
               
            
            
               •Επικουρικότητα (σε περίπτωση μη αποκλειστικής αρμοδιότητας)
            
            
               
                  Το πεδίο δράσης εμπίπτει στην αποκλειστική αρμοδιότητα της ΕΕ. 
               
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις/έλεγχοι καταλληλότητας της ισχύουσας νομοθεσίας
            
            
               
                  Η Επιτροπή διενήργησε το 2017 εκ των υστέρων αξιολόγηση του πρωτοκόλλου 2014-2018 της συμφωνίας αλιευτικής σύμπραξης μεταξύ της Ευρωπαϊκής Κοινότητας και του Βασιλείου του Μαρόκου, καθώς και εκ των προτέρων αξιολόγηση ενδεχόμενης ανανέωσης του πρωτοκόλλου. Τα συμπεράσματα της αξιολόγησης παρατίθενται σε χωριστό έγγραφο εργασίας των υπηρεσιών της Επιτροπής
                     7
                  .
               
               
                  Η αξιολόγηση κατέδειξε ότι υπάρχει σταθερό ενδιαφέρον από την πλευρά του ενωσιακού τομέα αλιείας για αλιευτικές δραστηριότητες στην αλιευτική ζώνη του πρωτοκόλλου και ότι η ανανέωσή του θα συνέβαλλε στην ενίσχυση των ικανοτήτων παρακολούθησης, ελέγχου και επιτήρησης, καθώς και στη βελτίωση της διακυβέρνησης της αλιείας στην περιοχή.
               
            
            
               •Διαβούλευση με τα ενδιαφερόμενα μέρη
            
            
               
                  Στο πλαίσιο της αξιολόγησης, ζητήθηκε η γνώμη των κρατών μελών, εκπροσώπων του κλάδου, διεθνών οργανώσεων της κοινωνίας των πολιτών, καθώς και των αλιευτικών αρχών και εκπροσώπων της κοινωνίας των πολιτών του Βασιλείου του Μαρόκου. Πραγματοποιήθηκαν επίσης διαβουλεύσεις στο πλαίσιο του γνωμοδοτικού συμβουλίου για την υπερπόντια αλιεία, καθώς και διαβουλεύσεις με τις ενδιαφερόμενες ομάδες πληθυσμού της Δυτικής Σαχάρας, τις οποίες διεξήγαγαν η Επιτροπή και η Ευρωπαϊκή Υπηρεσία Εξωτερικής Δράσης (ΕΥΕΔ), ώστε οι ομάδες αυτές να μπορέσουν να εκφράσουν τις θέσεις τους σχετικά με την επέκταση της σύμπραξης στα χωρικά ύδατα της Δυτικής Σαχάρας και να ωφεληθούν από τις κοινωνικοοικονομικές επιπτώσεις της αλιευτικής συμφωνίας κατά τρόπο αναλογικό προς τις αλιευτικές δραστηριότητες. Έκθεση αξιολόγησης όσον αφορά τα οφέλη για τους εν λόγω πληθυσμούς και των διαβουλεύσεων που πραγματοποιήθηκαν επισυνάπτεται στην παρούσα πρόταση ως έγγραφο εργασίας των υπηρεσιών της Επιτροπής. Από την έκθεση προκύπτει ότι οι κοινωνικοοικονομικές επιπτώσεις της αλιευτικής συμφωνίας θα ωφελήσουν τις σχετικές ομάδες πληθυσμού και ότι η συμφωνία θα έχει θετικό αντίκτυπο στη βιώσιμη διαχείριση των φυσικών πόρων. Ομοίως, οι κοινωνικοοικονομικοί και πολιτικοί φορείς που συμμετείχαν στις διαβουλεύσεις τάχθηκαν σαφώς υπέρ της σύναψης της αλιευτικής συμφωνίας, μολονότι το Μέτωπο Polisario, καθώς και άλλοι φορείς, αρνήθηκαν για λόγους αρχής να λάβουν μέρος στη διαδικασία διαβούλευσης. Συνάγεται συνεπώς το συμπέρασμα ότι η Επιτροπή, σε συνεργασία με την ΕΥΕΔ, έλαβε όλα τα εύλογα και δυνατά μέτρα στο παρόν πλαίσιο για να εξασφαλίσει την κατάλληλη συμμετοχή των ενδιαφερόμενων πληθυσμών.
               
            
            
               •Συλλογή και χρήση εμπειρογνωσίας
            
            
               
                  Η Επιτροπή προσέφυγε σε εξωτερικό σύμβουλο για τις εκ των υστέρων και εκ των προτέρων αξιολογήσεις, σύμφωνα με τις διατάξεις του άρθρου 31 παράγραφος 10 του κανονισμού για την κοινή αλιευτική πολιτική. 
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Το σχέδιο κανονισμού δεν έχει καμία επίπτωση στον προϋπολογισμό της Ένωσης
               
            
            
               5.ΛΟΙΠΑ ΣΤΟΙΧΕΙΑ
            
         
         
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               
                  Η παρούσα διαδικασία κινείται παράλληλα με τις διαδικασίες για την υπογραφή, εξ ονόματος της Ένωσης, της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και του Βασιλείου του Μαρόκου, καθώς και με την απόφαση του Συμβουλίου για τη σύναψή της. Ο παρών κανονισμός θα πρέπει να τεθεί σε εφαρμογή μόλις καταστεί δυνατή η ανάπτυξη αλιευτικών δραστηριοτήτων δυνάμει της συμφωνίας, δηλαδή κατά την ημερομηνία εφαρμογής του πρωτοκόλλου εφαρμογής της συμφωνίας. 
               
            
            
               2018/0350 (NLE)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               για την κατανομή των αλιευτικών δυνατοτήτων βάσει της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και του Βασιλείου του Μαρόκου και του πρωτοκόλλου εφαρμογής της
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 43 παράγραφος 3
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η Επιτροπή διαπραγματεύθηκε, εξ ονόματος της Ευρωπαϊκής Ένωσης, νέα συμφωνία σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και του Βασιλείου του Μαρόκου (εφεξής «η αλιευτική συμφωνία»), καθώς και νέο πρωτόκολλο εφαρμογής της αλιευτικής συμφωνίας, και την ανταλλαγή επιστολών που συνοδεύουν την εν λόγω συμφωνία,
            
            
               (2)Σύμφωνα με την απόφαση (ΕΕ) 2018/xxx του Συμβουλίου
                  8
               , η νέα αλιευτική συμφωνία, το νέο πρωτόκολλο εφαρμογής της και η ανταλλαγή επιστολών που συνοδεύουν την αλιευτική συμφωνία υπεγράφησαν στις [να προστεθεί η ημερομηνία υπογραφής] με την επιφύλαξη της σύναψής τους σε μεταγενέστερη ημερομηνία,
            
            
               (3)Το πρωτόκολλο εφαρμογής ισχύει για περίοδο 4 ετών από την ημερομηνία εφαρμογής του, όπως ορίζεται στο άρθρο 16,
            
            
               (4)Οι αλιευτικές δυνατότητες θα πρέπει να κατανεμηθούν μεταξύ των κρατών μελών για όλη τη διάρκεια εφαρμογής του πρωτοκόλλου εφαρμογής της αλιευτικής συμφωνίας,
            
            
               (5)Ο παρών κανονισμός θα πρέπει να εφαρμόζεται από την ίδια ημερομηνία με το πρωτόκολλο εφαρμογής της αλιευτικής συμφωνίας,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               1.Οι αλιευτικές δυνατότητες που έχουν καθοριστεί βάσει του πρωτοκόλλου εφαρμογής της συμφωνίας βιώσιμης αλιείας μεταξύ της Ευρωπαϊκής Ένωσης και του Βασιλείου του Μαρόκου κατανέμονται μεταξύ των κρατών μελών ως εξής:
            
            
                     
                        Κατηγορία αλιείας
                     
                  
                  
                     
                        Τύπος σκάφους
                     
                  
                  
                     
                        Κράτος μέλος
                     
                  
                  
                     
                        Άδειες ή ποσόστωση
                     
                  
               
                     
                        Μη βιομηχανική αλιεία στο Βορρά, πελαγικά είδη
                     
                  
                  
                     
                        Γρι-γρι < 150 GT
                     
                  
                  
                     
                        Ισπανία
                     
                  
                  
                     
                        22
                     
                  
               
                     
                        Μη βιομηχανική αλιεία στο Βορρά
                     
                  
                  
                     
                        Παραγαδιάρικα βυθού, < 40 GT
                     
                  
                  
                     
                        Ισπανία
                     
                  
                  
                     
                        25
                     
                  
               
                     
                  
                  
                     
                  
                  
                     
                        Πορτογαλία
                     
                  
                  
                     
                        7
                     
                  
               
                     
                  
                  
                     
                        Παραγαδιάρικα βυθού, ≥ 40 GT < 150 GT
                     
                  
                  
                     
                        Πορτογαλία
                     
                  
                  
                     
                        3
                     
                  
               
                     
                        Μη βιομηχανική αλιεία στο Νότο
                     
                  
                  
                     
                        Πετονιά και καλάμι < 150 GT ανά σκάφος
                     
                     
                        Σύνολο <= 800 GT
                     
                  
                  
                     
                        Ισπανία
                     
                  
                  
                     
                        10
                     
                  
               
                     
                        Βενθοπελαγική αλιεία
                     
                  
                  
                     
                        Παραγαδιάρικα βυθού <= 150 GT
                     
                  
                  
                     
                        Ισπανία
                     
                  
                  
                     
                        7
                     
                  
               
                     
                  
                  
                     
                  
                  
                     
                        Πορτογαλία
                     
                  
                  
                     
                        4
                     
                  
               
                     
                  
                  
                     
                        Μηχανότρατες<= 750 GT
                     
                     
                        Σύνολο <= 3.000 GT
                     
                  
                  
                     
                        Ισπανία
                     
                  
                  
                     
                        5
                     
                  
               
                     
                  
                  
                     
                  
                  
                     
                        Ιταλία
                     
                  
                  
                     
                        0
                     
                  
               
                     
                        Αλιεία τόνου
                     
                  
                  
                     
                        Θυνναλιευτικά με καλάμι
                     
                  
                  
                     
                        Ισπανία
                     
                  
                  
                     
                        23
                     
                  
               
                     
                  
                  
                     
                  
                  
                     
                        Γαλλία
                     
                  
                  
                     
                        4
                     
                  
               
                     
                        Βιομηχανική πελαγική αλιεία
                     
                  
                  
                     
                        85 000 t το πρώτο έτος
                     
                     
                        90 000 t το δεύτερο έτος
                     
                     
                        100 000 t για το τρίτο και τέταρτο έτος
                     
                     
                        Κατανομή σκαφών στα οποία επιτρέπεται η αλιεία:
                     
                     
                        10 σκάφη >= 3 000 GT και < 7 765 GT
                     
                     
                        43 σκάφη >= 150 και < 3 000 GT
                     
                     
                        4 σκάφη < 150 GT
                     
                  
                  
                     
                        Πρώτο έτος: 85 000t
                     
                  
               
                     
                  
                  
                     
                  
                  
                     
                        Γερμανία
                     
                  
                  
                     
                        6 871,2 t
                     
                  
               
                     
                  
                  
                     
                  
                  
                     
                        Λιθουανία
                     
                  
                  
                     
                        21 986,3 t
                     
                  
               
                     
                  
                  
                     
                  
                  
                     
                        Λετονία
                     
                  
                  
                     
                        12 367,5 t
                     
                  
               
                     
                  
                  
                     
                  
                  
                     
                        Κάτω Χώρες
                     
                  
                  
                     
                        26 102,4 t
                     
                  
               
                     
                  
                  
                     
                  
                  
                     
                        Ιρλανδία
                     
                  
                  
                     
                        3 099,3 t
                     
                  
               
                     
                  
                  
                     
                  
                  
                     
                        Πολωνία
                     
                  
                  
                     
                        4 807,8 t
                     
                  
               
                     
                  
                  
                     
                  
                  
                     
                        Ηνωμένο Βασίλειο
                     
                  
                  
                     
                        4 807,8 t
                     
                  
               
                     
                  
                  
                     
                  
                  
                     
                        Ισπανία
                     
                  
                  
                     
                        496,2 t
                     
                  
               
                     
                  
                  
                     
                  
                  
                     
                        Πορτογαλία
                     
                  
                  
                     
                        1 652,2 t
                     
                  
               
                     
                  
                  
                     
                  
                  
                     
                        Γαλλία
                     
                  
                  
                     
                        2 809,3 t
                     
                  
               
                     
                  
                  
                     
                  
                  
                     
                        Δεύτερος έτος: 90 000t
                     
                  
               
                     
                  
                  
                     
                  
                  
                     
                        Γερμανία
                     
                  
                  
                     
                        7 275,4 t
                     
                  
               
                     
                  
                  
                     
                  
                  
                     
                        Λιθουανία
                     
                  
                  
                     
                        23 279,6 t
                     
                  
               
                     
                  
                  
                     
                  
                  
                     
                        Λετονία
                     
                  
                  
                     
                        13 095,0 t
                     
                  
               
                     
                  
                  
                     
                  
                  
                     
                        Κάτω Χώρες
                     
                  
                  
                     
                        27 637,9 t
                     
                  
               
                     
                  
                  
                     
                  
                  
                     
                        Ιρλανδία
                     
                  
                  
                     
                        3 281,6 t
                     
                  
               
                     
                  
                  
                     
                  
                  
                     
                        Πολωνία
                     
                  
                  
                     
                        5 090,6 t
                     
                  
               
                     
                  
                  
                     
                  
                  
                     
                        Ηνωμένο Βασίλειο
                     
                  
                  
                     
                        5 090,6 t
                     
                  
               
                     
                  
                  
                     
                  
                  
                     
                        Ισπανία
                     
                  
                  
                     
                        525,4 t
                     
                  
               
                     
                  
                  
                     
                  
                  
                     
                        Πορτογαλία
                     
                  
                  
                     
                        1 749,4 t
                     
                  
               
                     
                  
                  
                     
                  
                  
                     
                        Γαλλία
                     
                  
                  
                     
                        2 974,5 t
                     
                  
               
                     
                  
                  
                     
                  
                  
                     
                        Τρίτο και τέταρτο έτος: 100 000t
                     
                  
               
                     
                  
                  
                     
                  
                  
                     
                        Γερμανία
                     
                  
                  
                     
                        8 083,8 t
                     
                  
               
                     
                  
                  
                     
                  
                  
                     
                        Λιθουανία
                     
                  
                  
                     
                        25 866,3 t
                     
                  
               
                     
                  
                  
                     
                  
                  
                     
                        Λετονία
                     
                  
                  
                     
                        14 550,0 t
                     
                  
               
                     
                  
                  
                     
                  
                  
                     
                        Κάτω Χώρες
                     
                  
                  
                     
                        30 708,8 t
                     
                  
               
                     
                  
                  
                     
                  
                  
                     
                        Ιρλανδία
                     
                  
                  
                     
                        3 646,3 t
                     
                  
               
                     
                  
                  
                     
                  
                  
                     
                        Πολωνία
                     
                  
                  
                     
                        5 656,3 t
                     
                  
               
                     
                  
                  
                     
                  
                  
                     
                        Ηνωμένο Βασίλειο
                     
                  
                  
                     
                        5 656,3 t
                     
                  
               
                     
                  
                  
                     
                  
                  
                     
                        Ισπανία
                     
                  
                  
                     
                        583,8 t
                     
                  
               
                     
                  
                  
                     
                  
                  
                     
                        Πορτογαλία
                     
                  
                  
                     
                        1 943,8 t
                     
                  
               
                     
                  
                  
                     
                  
                  
                     
                        Γαλλία
                     
                  
                  
                     
                        3 305,0 t
                     
                  
               
         
         
            
               2.Ο κανονισμός (ΕΕ) 2017/2403 εφαρμόζεται με την επιφύλαξη της συμφωνίας και του πρωτοκόλλου.
            
            
            
               Άρθρο 2
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την ημερομηνία εφαρμογής του πρωτοκόλλου εφαρμογής της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και του Βασιλείου του Μαρόκου.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        ΕΕ L 141 της 29.5.2006, σ. 1· ΕΕ L 78 της 17.3.2007, σ. 31
               
               
                  
                     (2)
                  
                        ΕΕ L 328 της 7.12.2013, σ. 2· ΕΕ L 228 της 31.7.2014, σ. 1
               
               
                  
                     (3)
                  
                        ΕΕ L 70 της 18.3.2000, σ. 2.
               
               
                  
                     (4)
                  
                        Εγκρίθηκαν από την 3612η σύνοδο του Συμβουλίου Γεωργίας και Αλιείας στις 16 Απριλίου 2018.
               
               
                  
                     (5)
                  
                        Απόφαση του Δικαστηρίου της 27ης Φεβρουαρίου 2018, Western Sahara Campaign UK, C-266/16, EU :C :2018 :118.
               
               
                  
                     (6)
                  
                        ΕΕ L 354 της 28.12.2013, σ. 22
               
               
                  
                     (7)
                  
                        
                  https://ec.europa.eu/fisheries/sites/fisheries/files/docs/publications/evaluation-report-morocco_fr.pdf
                   SWD(2018) 1 final : 
                  https://eur-lex.europa.eu/legal-content/FR/TXT/?qid=1535624240760&uri=CELEX:52018SC0001
                     
               
               
                  
                     (8)
                  
                        ΕΕ L xx της xx.xx.xxxx, σ. xx.